CELEX: 62010CA0404
Language: sk
Date: 2012-06-28 00:00:00
Title: Vec C-404/10 P: Rozsudok Súdneho dvora (tretia komora) z  28. júna 2012 — Európska komisia/Éditions Odile Jacob SAS, Lagardère SCA [Odvolanie — Prístup k dokumentom inštitúcií — Nariadenie (ES) č. 1049/2001 — Dokumenty súvisiace s konaním o kontrole koncentrácie medzi podnikmi — Nariadenia (EHS) č. 4064/89 a (ES) č. 139/2004 — Zamietnutie prístupu — Výnimky vzťahujúce sa na ochranu cieľov vyšetrovania, obchodných záujmov, právnych stanovísk a rozhodovacieho procesu inštitúcií — Povinnosť dotknutej inštitúcie vykonať konkrétne a individuálne preskúmanie obsahu dokumentov uvedených v žiadosti o prístup]

25.8.2012   
            
            
               SK
            
            
               Úradný vestník Európskej únie
            
            
               C 258/3
            
         Rozsudok Súdneho dvora (tretia komora) z 28. júna 2012 — Európska komisia/Éditions Odile Jacob SAS, Lagardère SCA
   (Vec C-404/10 P) (1)
   
   (Odvolanie - Prístup k dokumentom inštitúcií - Nariadenie (ES) č. 1049/2001 - Dokumenty súvisiace s konaním o kontrole koncentrácie medzi podnikmi - Nariadenia (EHS) č. 4064/89 a (ES) č. 139/2004 - Zamietnutie prístupu - Výnimky vzťahujúce sa na ochranu cieľov vyšetrovania, obchodných záujmov, právnych stanovísk a rozhodovacieho procesu inštitúcií - Povinnosť dotknutej inštitúcie vykonať konkrétne a individuálne preskúmanie obsahu dokumentov uvedených v žiadosti o prístup)
   2012/C 258/04
   Jazyk konania: francúzština
   
      Účastníci konania
   
   
      Odvolateľka: Európska komisia (v zastúpení: B. Smulders, O. Beynet a P. Costa de Oliveira, splnomocnení zástupcovia)
   
      Vedľajší účastníci, ktorí v konaní podporujú odvolateľku: Česká republika (v zastúpení: M. Smolek a D. Hadroušek, splnomocnení zástupcovia), Francúzska republika (v zastúpení: J. Gstalter, splnomocnený zástupca)
   
      Ďalší účastníci konania: Éditions Odile Jacob SAS (v zastúpení: O. Fréget a L. Eskenazi, avocats), Lagardère SCA (v zastúpení: A. Winckler, F. de Bure a J.-B. Pinçon, avocats)
   
      Vedľajší účastníci, ktorí v konaní podporujú účastníka konania Éditions Odile Jacob SAS: Dánske kráľovstvo (v zastúpení: S. Juul Jørgensen a C. Vang, splnomocnení zástupcovia), Švédske kráľovstvo (v zastúpení: K. Petkovska, splnomocnená zástupkyňa)
   
      Predmet veci
   
   Odvolanie podané proti rozsudku Všeobecného súdu (šiesta komora) z 9. júna 2010, Éditions Jacob/Komisia (T-237/05), ktorým Všeobecný súd zrušil rozhodnutie Komisie D(2005) 3286 zo 7. apríla 2005 v rozsahu, v akom zamieta žalobkyni prístup k dokumentom súvisiacim s konaním o kontrole koncentrácii č. COMP/M.2978: Lagardère/Natexis/VUP — Dokumenty súvisiace s konaniami o kontrole koncentrácií — Výnimka vzťahujúca sa na ochranu cieľov vyšetrovania — Povinnosť dotknutej inštitúcie vykonať konkrétne a individuálne preskúmanie obsahu dokumentov uvedených v žiadosti o prístup
   
      Výrok rozsudku
   
   
               1.
            
            
               Body 2 až 6 výroku rozsudku Všeobecného súdu Európskej únie z 9. júna 2010, Éditions Jacob/Komisia (T-237/05), sa zrušujú.
            
         
               2.
            
            
               Vzájomné odvolanie sa zamieta.
            
         
               3.
            
            
               Žaloba podaná na Všeobecný súd Európskej únie smerujúca k zrušeniu rozhodnutia Komisie D(2005) 3286 zo 7. apríla 2005 v časti, v ktorej toto rozhodnutie zamietlo žiadosť Éditions Odile Jacob SAS smerujúcu k získaniu prístupu k dokumentom týkajúcim sa konania o kontrole koncentrácií COMP/M.2978 — Lagardère/Natexis/VUP, sa zamieta.
            
         
               4.
            
            
               Éditions Odile Jacob SAS znáša svoje vlastné trovy konania a je povinná nahradiť trovy konania, ktoré vznikli Európskej komisii a Lagardère SCA, a to tak v prvostupňovom konaní, ako aj v tomto odvolacom konaní.
            
         
               5.
            
            
               Česká republika, Dánske kráľovstvo, Francúzska republika a Švédske kráľovstvo znášajú svoje vlastné trovy konania.
            
         
      (1)  Ú. v. EÚ C 274, 9.10.2010.